Компактни групи от звезди като тази са едни от най-загадъчните жители на Вселената.
Нови наблюдения от Хъбъл показват, че те са още по-загадъчни, отколкото смятахме досега.
Епизод 80: Загадката на липсващите звезди
Кълбовидните купове са големи топки от звезди, които обикалят галактики, включително нашия Млечен Път.
Някога мислехме, че всички звезди в тези обекти са се образували по едно и също време.
Но кълбовидните купове в Млечния Път изглеждат много по-сложни.
Много от куповете в орбита около Млечния Път се състоят от поне две различни групи от звезди.
Около половината звезди са поколение от нормални звезди, които са се образували първи,
а другата половина са второ поколение, които са по-замърсен
с химични елементи, произведени от по-ранните звезди.
Но, когато астрономите за първи път измериха делът на второто поколение звезди в купове в Млечния Път, те бяха изненадани -
куповете съдържаха много повече от тези по-млади звезди, отколкото те очакваха.
Астрономите започнаха да обмислят този резултат.
Водещо обяснение бе, че тези купове някога са съдържали огромен брой от първото поколение звезди,
но значителна част от тези по-стари звезди са били изхвърлени от купа,
оставяйки приблизително равен брой звезди от всяко поколение.
Това е разумно обяснение за кълбовидните купове в Млечния път,
където изхвърлените звездите лесно може да се скрият сред многото подобни звезди в голямото хало на нашата галактика.
Но Хъбъл наскоро наблюдава кълбовидни купове в една много по-малка галактика -
и новите открития поставят тази теория под съмнение.
Тези четири кълбовидни купа в близката галактика Форнакс са много сходни
по състав до тези в нашата галактика, така че същата теория трябва да обясни и техния произход.
Въз основа на броя на младите звезди в тези купове,
те би трябвало да са били до десет пъти по-масивни в миналото
преди да изритат много от по-старите, незамърсени звезди, за да се свият до сегашния си размер.
Но, за разлика от Млечния път, галактиката-домакин на тези купове просто не съдържа достатъчно звезди за да е възможен този процес.
Те няма къде да се скрият! Те просто не са там.
Тази констатация означава, че водещата теория за формирането на куповете със смесени поколения,
които трябва да са обградени от голям брой стари звезди,
просто не може да бъде вярна.
Астрономите ще трябва да обмислят още веднъж как са се образували тези мистериозни обекти, както в Млечния път, така и по-далеч.
Hubblecast се произвежда от ЕКА/Хъбъл в Европейската Южна Обсерватория в Германия.
Мисията на Хъбъл е проект на международно сътрудничество между НАСА и Европейската Космическа Агенция.
www.spacetelescope.org
Текст от ESA/Hubble, превод от Ивелина Момчева